Cesa ëd Sant Andrea (Pistòja)

Vos an lenga piemontèisa Për amprende a dovré 'l sistema dle parlà locaj ch'a varda sì. La cesa ëd Sant Andrea a resta an contrà Sant Andrea a Pistòja, fòra d'la prima cinta ch'a sarava ël sènter franch-longobard. Coma scasi tute le cese ëd Pistòja, a dàita dla mità dël sécol ch'a fà XII: a l'é l'arzultà dla trasformassion ëd na basìlica dont la costrussion a armonta al sécol ch'a fà VIII. La fassada Al fronton, restà incomplet, a-j manco le sòlite filonghere d'arcade. Sota, la fassada a l'é spartìa da sinch fàusse arcade iregolar motobin àute. Le rajure, le losanghe ancastrà e j'ancrostassion ëd cite plance geométriche a son d'element ëd decorassion ch'as treuvo, an costa forma, pi 'd soens coma pavimentassion o sfond ëd riliev. A son considerà la specialità dlë scultor Gruamonte che, tanme architet ëd la sità antra 'l 1160 e ël 1170, a l'ha antroduvuje la vërticalità dle fassade e dle navà sentraj, lòn ch'as rëscontra an na manera sclinta a l'anterior dla basìlica. Ël porton sentral a smon n'ornament an stil romànich. A l'é un riliev dl'architrav ch'a arpresenta doe vire ij Mago: a snistra a son an marcia; a drita as presento a Marìa ch'a pòrta ël Bambin Gesù. An mes a le doe sene a së s-ciàira ël re Eròd. Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi